
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 13P/50/2023 3823219318 02. 10. 2024 Mgr. Marianna Hašková ECLI:SK:OSPD:2024:3823219318.7
ROZSUDOK V MENE SLOVENSKEJ REPUBLIKY Okresný súd Prievidza, sudkyňou Mg. A. B., vo veci starostlivosti súdu o maloleté dieťa: C. D., nar. XX.XX.XXXX, bytom E., A. E. XXX/XX, zastúpené Úradom práce sociálnych vecí a rodiny ako kolíznym opatrovníkom, dieťa rodičov: matky: F. G., nar. XX.XX.XXXX, bytom E., A. E. XXX/XX, právne zastúpenej JUDr. Janou Bezákovou, advokátkou so sídlom Prievidza, Bakalárska č. 6 a otca: H. I., nar. XX.XX.XXXX, trvale bytom J., G. E. XXX/X, právne zastúpeného JUDr. Mgr. Lukášom Grežďom, advokátom so sídlom Topoľčany, sv. Cyrila a Metoda č. 4647/1, o návrhu otca o zníženie výživného a o úprave stretávania sa otca s maloletým dieťaťom, takto rozhodol: I. Súd konanie o návrhu otca na zníženie výživného z a s t a v u j e. II. Súd s ch v a ľ u j e rodičovskú dohodu: Otec, H. I., nar. XX.XX.XXXX je o p r á v n e n ý stretávať sa s maloletou C. D., nar. XX.XX.XXXX nasledovne: - každý párny piatok prostredníctvom aplikácie Whatsup na matkine telefónne číslo XXXX XXX XXX z telefónneho čísla otca XXXX XXX XXX so začiatkom o 19:00 hod. - každý štvrtý nepárny utorok s účinnosťou od 08.10.2024 v čase od 16.30 hod. do 18:30 hod. za prítomnosti matky s tým, že otec si vyzdvihne maloletú v mieste jej bydliska v čase na tom určenom a vráti v čase na tom určenom pred bydliskom maloletej. III. Tým sa m e n í rozsudok Okresného súdu Prievidza zo dňa 11.04.2018 č. k. 13P/39/2017-259 vo výroku III. IV. Žiaden z účastníkov nemá nárok na náhradu trov konania. odôvodnenie: 1. Tento rozsudok neobsahuje odôvodnenie podľa § 221 písm. a) CSP, nakoľko sa účastníci konania výslovne vzdali práva podať odvolanie po tom, čo bol na pojednávaní vyhlásený rozsudok za prítomnosti všetkých strán. Poučenie: Proti tomuto rozsudku odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach
maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

